Mortar Model 89

Mortar Model 89 50 mm (1.9 inci) adalah senjata keluaran Jepun yang digunakan semasa Perang Dunia Kedua. 

Mortar Model 89 ini dihasilkan bagi mengisi ruang antara julat maksima lontaran bom tangan  dengan julat minima Mortar lebih besar. Mortar ini mula diperkenalkan pada tahun 1929 dan pada awalnya hanya dibekalkan pada unit khas. Menjelang meletusnya Perang Dunia Kedua ia telah pun menjadi sebahagian peralatan piwaian tentera infantri. Mortar ini memiliki kaliber 50 mm (1.9 inci), dengan berat hanya 4.54 Kg (10 paun) dan panjang laras hanya 254 mm (10 inci). Ia menembak peluru seberat 0.793 Kg (1.75 paun) pada jarak maksima 640 m (700 ela), dan juga mampu melancarkan bom tangan Jepun Model 91 selain dari peluru khasnya.

Oleh kerana Mortar ini tidak memiliki tenggekan, tentera yang menggunakannya perlu memegang larasnya dengan kukuh ketika melepaskan tembakan. Ini bererti tentera yang menggunakannya perlu melutut dibelakangnya. Dengan itu ia juga dikenali sebagai "Mortar Lutut". Kelihatannya sesetengah marin Amerika Syarikat salah anggap dan cuba menggunakannya dengan meletakkan tapak Mortar pada lutut mereka - yang mengakibatkan patah tulang. Sungguhpun bersaiz kecil, ia memiliki hentakan yang kuat.

Nota

Rujukan
 Leo J. Daugherty III, Fighting Techniques of a Japanese Infantryman 1941-1945, ISBN 1-86227-162-3
 Gordon L Rottman, Japanese Infantryman 1937-45 Sword of the empire, ISBN 1-84176-818-9
 US Army field manual TM-E 30-480 at hyperwar
 Taki (Type 89)
 U.S. World War II Intel Report on Japanese Smoke Grenades

Pautan luar
 Nambu World: Type 89 “Knee Mortar” (Grenade Launcher)
 Type 91 grenade at inert-ord.net 
 Type 89 grenade at inert-ord.net
 Colour pictures of the Type 89 and Type 10 at carbinesforcollectors.com